Lisćina serbskich hudźbnych skupinow
K serbskim hudźbnym skupinam liča wšitke hudźbne formacije, kotrež tworja swójske twórby a tute přednjesu abo twórby druhich wuměłcow předstajeja. Serbska lyrika, respektiwnje zasopodaće serbskich tekstow je přiwšěm sekundarny kriterij za serbsku skupinu. Hłowny kriterij je poprawom přisłušnosć sobustawow k serbskemu ludej. Tak eksistuja tež měšane formy skupinow ze serbskimi a němskimi čłonami.
Tež solo-hudźbnicy při wustupach ze skupinu wustupuja ale při tym je skupina jenož k přewodźenju hudźbnika na jewišću.
Wobsah
- 1 Lisćina
- 2 Stawizny serbskich skupinow
- 3 Situacija dźensa a wuhlad do přichoda
Lisćina[wobdźěłać | žórłowy tekst wobdźěłać]
Aktiwne skupiny[wobdźěłać | žórłowy tekst wobdźěłać]
- Berlinska dróha (Punk-Rock, Folk, Akustik) [1]
- Con-takt (rejwanska hudźba)
- DeyziDoxs (nu metal/metalcore) [2]
- Die Folksamen (folk-rock)
- Invisible Ink (rock)
- Jankahanka (folk-rock)
- Serbska GmbH (hip-hop)
- SG Sněhowka (pop + kabaret)
- Sprjewjan (folklora)
- Stoned Hajtzer (nihihu) [3]
- The Genious (rock)
- Widła (ancient sorbian bloodmetal) [4]
- Wólbernosće (folklora a dalše)
- Wusmuž (rock, ska, hip-hop)
Skupiny ze serbskimi sobustawami[wobdźěłać | žórłowy tekst wobdźěłać]
- ashtar-DXD (breakcore) [5]
- Awful Noise (progresiwny rock/grunge) [6]
- Scavenge (death metal) [7]
- Torment of Prometheus (swedish death metal[1]) [8]
- ↑ Šwedske nima ničo z tym činić, zo su ze Šwedskeje ale dokelž ma šwedski death metal swójsku charakteristisku a dóstanje tohodla swójske pomjenowanje - Torment of Prometheus za tutym směrom klinča
Něhdyše skupiny[wobdźěłać | žórłowy tekst wobdźěłać]
- Blind Judgement (nu deathgrind)
- Severus (happy metal)
- Crying Blue (groovy-retro-hardrockfunk)
- Kadenca (šlagerpop)
- Lózy hólcy (pop + kabaret)
- Mailed Flyer (melodic metal)
- Sharp Tongue (rock)
Stawizny serbskich skupinow[wobdźěłać | žórłowy tekst wobdźěłać]
Hłownje hodźi so nastaće serbskich skupinow do štyrjoch fazow resp. časowych wotrězkow rozrjadować.
Faza 1: Do přewróta[wobdźěłać | žórłowy tekst wobdźěłać]
Do tutoho časa přisłušeja prěnje serbske skupiny kaž Kadenca.
Faza 2: 1990-te lěta[wobdźěłać | žórłowy tekst wobdźěłać]
Prěnje serbske rockowe a metalowe skupiny nastanu, na přikład Awful Noise, najznaćiša a wuspěšniša skupina, Crying Blue ze swojim spěwarjom a gitaristom Istvánom Kobjelu a Stoned Hajtzer, kiž su ze swojim kompleksno-eksperimentalnym metalom bjez přirunowanja a du z jich Nihihu dospołnje na swójskich pućach. Tohorunja do toho časa słuša kabaretna skupina Lózy Hólcy, kotraž dla hinašeho stila a wašnja (program ze skečemi a spěwami) so přirunować njehodźa. Zhromadnje maja wšitke skupiny, zo běchu tak wuspěšne, zo je so za nahrawanje profesionelneje cejdejki hodźało (štož w tamnych fazach so wjace njejewi, nimo SG Sněhowka, je pak to naslědnik Lózych Hólcow).
Faza 3: Přewrót do noweho lěttysaca[wobdźěłać | žórłowy tekst wobdźěłać]
K spočatkej noweho lěttysaca su so załožili wjacore nowe skupiny, tež pola nich je so tendenca k twjerdym zynkam dale wjedła. Dźěći tutoho časa su na přikład Mailed Flyer, kiž pak su so 2001/02 zaso rozpušćili, DeyziDoxs, kotraž je hač do dźensnišeho znata a wuspěšna skupina a Blind Judgement, kotraž běše hač do rozpušćenja 2006 najtwjerdša formacija we Łužicy. Wot tutych skupin eksistuja wšelake natočenja a demo-cejdejki (kiž su w padźe DeyziDoxs chětro profesionelnje natočene), ale lědma alby.
Faza 4: Wot spočatka 21. lětstotka hač k dźensnišemu dnjej[wobdźěłać | žórłowy tekst wobdźěłać]
Do poslednjeje fazy hač k dźensnišim słušeja skupiny kaž Severus, Sharp Tongue (wobej hižo rozpušćenej), Widła, The Genious a Invisible Ink. Charakterizujomne za tute skupiny je, zo so hišće w nastaću přebywaja, najwjace tutych skupin nima tuchwilne hišće wjace hač 1, 2 wustupaj a zo w směrje přeco hišće rock přewahuje, k pytnjenju je pak tendenca wróćo k menje twjerdeje hudźby. Wuwzaće tworja tu SG Sněhowka a Wólbornosće, kotřiž dla nazhonjenja jednotliwych sobustałow a zabawjaceho charaktera wjace ludźi kaž tež staršu generaciju narěča. Popularne polo młodeje serbskeje hudźby je kombinacija tradicionelneje serbskeje folklory z modernej hudźbu, kaž je to pola Berlinskeje dróhi (punk-folk), skupiny Jankahanka (folk/rock) abo pola Die Folksamen (folk/rock) z Choćebuza z wašnjom.
Situacija dźensa a wuhlad do přichoda[wobdźěłać | žórłowy tekst wobdźěłać]
Hudźbna situacija we Łužicy njeje špatna, dorost je tu, by so dyrbjał jenož spěchować, a na tutym pobrachuje. Potencial je w tutych skupinach wulki, ale trjebaja móžnosć wustupować. Za młodych wuměłcow pobrachuja cyle jednorje móžnosće prezentowanja. Sami koncert na nohi stajić dla financielnych přičinow njeje móžne a jednotliwe kluby a towarstwa so financielneho rizika tež straša, štož hladajo na to, zo přeco wjele konkurency maš, njedźiwa.
Serbska Łužica je hišće chětro chuda na wšelakich hudźbnych směrach, ale wšelake pohiby w serbskej hudźbnej scenje pokazaja na bórzomne polěpšenje.
szl_Latn szl_Latn szl_Latn slk_Latn bos_Latn szl_Latn lij_Latn bos_Latn szl_Latn srd_Latn swe_Latn szl_Latn nno_Latn glg_Latn nno_Latn wol_Latn kab_Latn ltg_Latn cjk_Latn eng_Latn eng_Latn ces_Latn isl_Latn szl_Latn eng_Latn eng_Latn eng_Latn eng_Latn hrv_Latn szl_Latn eng_Latn eng_Latn lim_Latn nld_Latn isl_Latn nno_Latn eng_Latn szl_Latn szl_Latn pol_Latn ces_Latn pol_Latn szl_Latn pol_Latn szl_Latn pol_Latn szl_Latn mos_Latn szl_Latn szl_Latn